Jeg heter Dylan Minnette. Jeg spiller Clay Jensen.
Jeg heter Katherine Langford og spiller Hannah Baker.
Jeg heter Justin Prentice og spiller Bryce Walker.
Jeg heter Alisha Boe. Jeg spiller Jessica Davis.
13 gode grunner er en oppdiktet serie
som tar opp vanskelige tema fra hverdagen,
som seksuelle overgrep, rusmisbruk, selvmord og mer til.
Ved å rette søkelyset mot tøffe tema
håper vi at serien får seerne til å snakke åpent om dem.
Men sliter du med lignende problemer,
bør du kanskje la være å se den,
eller se den med en voksen du stoler på.
Skulle du ha behov for å snakke med noen,
kan du kontakte en forelder, en venn,
en skolerådgiver eller en voksen du stoler på,
ringe en hjelpetelefon eller besøke 13ReasonsWhy.info.
Når du først begynner å snakke om det,
blir det lettere.
HVIS DU ELLER NOEN DU KJENNER
HAR BEHOV FOR Å FINNE KRISEHJELP, GÅ TIL 13REASONSWHY.INFO
EN ORIGINALSERIE FRA NETFLIX
God morgen, damer og herrer.
Herved starter saken mellom Andrew og Olivia Baker
og Evergreen County skoledistrikt.
Sitter begge parter klare?
Hun var så nydelig.
Og hun var så hyggelig mot meg.
Vitnemålet ditt fastslo at livet ved Liberty high school var ille
før Hannah Bakers selvmord.
Hva med nå?
Tyler?
Det er verre.
Hei!
Det er fem måneder siden Hannah Baker tok livet sitt.
Ingen trodde det ble rettssak.
Vi ville legge det bak oss.
FERGELEIE
Da jeg bli innkalt som vitne, innså jeg at det ikke går.
Livet er annerledes nå.
HOT INK - TATOVERING
Ble vi ikke enige om ikke å kjøre på rødt lys? Du lovet.
Jeg har lovet deg så mangt. Har du med legitimasjon?
"Cody Jantzen" fra Texas.
Og er du klar?
Ja. Jeg er klar.
Du sa det selv. Jeg legger det bak meg.
- Det er et avsluttet kapittel... - Ja da.
Men er du beredt på å takle nålen?
Pust rolig. Slapp av.
Det går bra. Helt fint.
Det er første gangen.
Du sier ikke det?
Er semikolonet dedisert til en venn?
Det stemmer.
Kondolerer.
Takk.
Vi er halvveis.
Jøss.
Heftig. Skikkelig tøft.
Fortsett.
Sannheten er
at alle fortsatt lider.
Noen mer enn andre.
Faen.
Det er et jævla komma.
Det symboliserer en pause.
Du tok pause midt i tatoveringen for å svime av.
Jeg greide ikke engang å la meg tatovere.
Du.
Hannah tilgir deg nok.
Jeg tenker ikke på henne.
- I så fall er det greit. - Jeg har ikke tenkt på henne på månedsvis.
Ok.
Og det blir ingen rettssak. Foreldrene nøyer seg med et forlik.
Bryce slipper unna, og... Faen ta alt, ikke sant?
Faen ta verden.
Du er alt som betyr noe.
Vi vil gjerne tro at vi har gått videre.
Det kan funke en stund.
Er du helt klar?
Er du? Jeg har gjort dette før.
Ja, og jeg er klar. Jeg...
Jeg har vært det, og jeg er det nå. Klar, altså.
- Da så. - Ja.
- Føles det bra? - Ja.
- Hva er dette? - Ingenting.
- Fortsett. - Det er sår.
- Kutter du deg selv? - For lenge siden.
Men sårene er ferske.
Du skulle ringe hvis du i det hele tatt vurderte det.
Hvor er gummistrikkene? Mediterer du?
Meditasjon er faen ta det kjedeligste som finnes.
Da får vi øve på oppmerksomt nærvær.
Jeg mener alvor, Skye.
Jeg sender en melding hver time, om nødvendig.
Ja vel, greit. Jeg er lei for det.
Jeg lover å ringe.
Greit.
Jeg prøvde å ikke tenke på det.
Noen dager lyktes jeg i å stenge det ute og leve.
Andre dager ikke.
Men i går kveld ble jeg møtt av uventede nyheter.
- Hvordan går det med Skye? - Bra.
Be henne hjem.
Når så vi henne sist? I syvende klasse?
- Hun har ikke forandret seg. - Be henne på middag.
- Skye liker ikke middager. - Spiser hun ikke?
Jo da, men hun liker ikke familiemiddager.
Vi må snakke om rettssaken, Clay.
Hvilken rettssak?
Vedrørende Hannah. De går videre med den.
Hva?
- Du sa at de gikk for et forlik. - Vi trodde det.
Ekteparet Baker avviste det siste tilbudet i dag.
Den starter i morgen.
I morgen? Hvordan er det mulig?
Datoen for rettssaken nærmet seg. Forliket ble avvist i siste instans.
Får jeg vitne mot Bryce?
Ifølge Sonya står du ikke oppført på noen av vitnelistene.
Hvorfor ikke?
Partene utpeker vitner basert på en rekke faktorer.
Bryce voldtok Hannah. Hva med det? Du hørte tilståelsen hans.
Du hørte alt før du droppet saken.
Jeg trakk meg fordi du var involvert. Det skapte en interessekonflikt.
Jeg er ikke involvert. Kan noen gjøre noe?
- Hvem er jenta på bånd ni? - Jeg har ikke rett til å fortelle det.
- Hvis hun bare stod frem... - For en jævla vits. Han tilstod!
Sinnet ditt bekymrer meg, Clay.
Sinnet mitt? Så det er det som bekymrer deg?
Jeg er ikke sint. Det går bra.
Du er jo aldri hjemme.
Vi hadde en avtale.
Jeg gjør det bra på skolen, så jeg gjør som jeg vil ellers.
Vi ble enige om at jeg skulle kunne stole på deg. Du har satt lås på døra.
Og det fant du ut ved å prøve å åpne den?
Dette blir vanskelig for deg, Clay.
Det er det ikke.
Jeg har ikke tenkt på Hannah på månedsvis. Det vil jeg fortsette med.
Denne rettssaken
påvirker hele byen.
Igjen må vi tenke over hvordan Hannah levde og hvordan hun døde.
Og hvordan det påvirket oss.
- Hei, kamerat. - Hei, pappa.
Moren din er ikke begeistret for å la deg gå på skolen i morgen.
Jeg må dra dit sammen med Jessica.
Det lovet vi hverandre, og hun skal dit i morgen.
Ja, men vi tenkte at du kunne vente en uke eller to.
Det må skje nå, pappa.
- På grunn av rettssaken? - Ja.
Og folk har snakket om meg i flere måneder.
- Hvem da? - Dette er en småby, pappa.
Jeg kan ikke gå ut uten at folk glor eller snakker om det jeg gjorde.
Eller Hannah, og det jeg ikke evnet å gjøre. Jeg er lei av å gjemme meg.
Du gjemmer deg ikke. Du er i restitusjon.
Det kan jeg fortsette med. Der ute.
Nå får alle høre Hannahs side av saken, og jeg vil bidra til det.
Greit. Du får stå på.
Jeg forteller sjefsdama at du er på bedringens vei.
Godt jobbet i dag.
Blir jeg innkalt som vitne?
Jeg vet ikke. Det får legene og retten avgjøre.
Få deg litt søvn.
Jeg er glad i deg.
ALEX - HJEMMETELEFON
Hei. Hva sa de?
- Jeg får lov. Hva med deg? - De liker det ikke, men gikk med på det.
Rettssaken stresser meg sånn.
Hva har folk sagt om oss? Hva vet de?
Det finner vi ut.
Jess...
Samme hva som skjer, gjør vi som avtalt.
Jeg husker ingenting av det som skjedde, akkurat som deg.
- Enig? - Enig.
Går det greit å se Bryce igjen?
Ja visst. Absolutt.
Du lider.
Men det verste er at du føler deg maktesløs.
TIL LEIE
Enkelte skulle sett at vi ikke omtalte hendelsen...
TIL LEIE ADJØ - PAKK SAKENE - FORSVINN
Men prater vi ikke om det, endres ingenting.
TIL LEIE
Det er viktig at alle forstår hvordan det hendte.
Hele historien.
KLUBBHUSET
DET FINNES ANDRE
JENTA PÅ KASSETT 9?
Situasjonen på Liberty er like ille som alltid.
Det går bra, mamma.
Det gjør meg ingenting å være første vitne. Jeg vil det.
Ja. Det fortalte jeg advokatene. Ja da.
Jeg vet det.
Jeg er snart hjemme. Greit? Ha det.
Og jeg vil ikke være redd lenger.
DU HAR IKKE SETT EN DRITT
Jeg vil ikke være redd.
Jeg forstår ikke hvorfor de går videre med saken, eller hvorfor du vitner først.
- Ungdommene mobber deg... - Derfor må jeg vitne først.
De vil høre meg fortelle om miljøet på skolen.
Noen må gjøre det.
Du er svært modig som gjør dette for Hannah.
Det er ikke bare for Hannahs del.
Det er for min egen del, for Alex, og...
Og jeg må gjøre det.
Faren din jobber. Ekstrastyrker er utplassert foran tinghuset.
Ring meg om du trenger noe. Jeg kan få noen til å dekke for meg.
La jeg igjen et brev, mamma?
Ja. Du la igjen et brev.
Jeg vil lese det.
Kjære deg, Alex. Jeg vet ikke om du er klar for å...
Vite sannheten? Hvorfor jeg gjorde det?
Er du redd for at jeg skal tenke på det, eller vil du bare ikke snakke om det?
Det er mitt jævla brev! La meg se det!
- Har dere kastet det? - Selvsagt ikke.
Ja vel. Hva med neste gang du skal til samtale med dr. Ellman?
Herregud. Jeg lover at jeg skal ta det opp med ham, mamma. Vær så snill.
Vil du snakke om det?
Hva skal det bety?
"Jeg kunne forhindret det." Hva betyr det?
Hvordan kunne jeg det?
Det betyr at du var tynget av skyldfølelse.
Du følte deg ansvarlig, men det er en altfor tung bør for noen å bære alene.
Det vet du vel nå?
"Jeg kunne forhindret det."
God morgen.
Er du klar til kamp?
Går det virkelig an å bli klar for noe slikt?
Du er det. Vi er det.
Takk for at du stiller opp, Jackie. Du har hjulpet mer enn noen kunne forvente.
Derfor jeg er her.
Jeg er den eneste der inne som virkelig forstår hva du går gjennom.
Husk det. Jeg er din styrke.
Jeg er ikke redd. Det er jeg ikke.
Hittil... Jeg har gruet meg til denne dagen, men nå er jeg bare...
Jeg er sint.
- Jeg er sint. På alle. - Bra.
Hold fast ved det. Klarte du å overbevise mannen din om å...?
Nei.
En del av meg ville ikke stille.
Men jeg måtte det.
For Hannahs del.
For morens del.
For alle som blir mobbet mens Liberty ser gjennom fingrene med det.
Mennesker som Scott Reed, Montgomery De La Cruz og Bryce Walker.
- Jeg trodde det skulle dø ut. - Ikke tenk på det.
- Skal Cory Jensen vitne? - Clay.
Vet ikke, bryr meg ikke.
Alt som skjedde med Hannah Baker blir gravd opp igjen.
Pappa fikser rettssaken.
Vi finner ut av det.
Og nå er jævla Jessica Davis tilbake?
- Er det et slumpetreff? - Ikke vet jeg det, og ikke bryr det meg.
Ikke tenk på den jævla rettssaken.
- Jeg vil at de skal høre Hannahs stemme. - Vi diskuterte dette.
De må få høre hvor vondt hun hadde det, Dennis.
Vi må hevde bevisumiddelbarhet for å få kassettene godkjent, Olivia.
- Tony gav oss kassettene. - Blir én godkjent, må alle lyttes til.
Det vil framgå at Hannah drakk seg full.
Hun kledde av seg, og hun forlot et åsted.
- Så hva med Bryce Walker? - Vi begynner med skolen i første rekke.
Det hjelper ikke å involvere ham og farens advokater.
Skolen visste at han voldtok henne.
Uten bekreftelse er det ord mot ord.
Vi må påvise et gjerningsmønster som skolen visste om.
Og Tyler Down begynner fordi...?
Han kan fortelle om Libertys mobbemiljø.
Og fordi fristen for innkallelser gikk ut i går.
Ja. Jeg er lei for det.
Da de la frem krav om hemmeligholdelse, kunne jeg ikke dy meg.
Hannahs historie må fortelles.
Og vi skal fortelle den.
Hver dag gjennom rettssaken får dere høre vitnesbyrd
fra elever som kjente Hannah Baker,
fra ansatte ved Liberty og fra Hannahs foreldre.
Dere får høre om ei ung jente som trengte hjelp, et giftig skolemiljø
og en skoleadministrasjon som kunne forhindret en tragedie, men lot være.
Dere får høre om ei vakker, uskyldig og følsom jente som ble mobbet til døde.
For hver historie dere hører om den flotte jenta som ble revet fra oss,
hører dere om de som står igjen.
Liv avhenger av dette. Rettferdigheten må skje fyllest.
For Hannah, og for de som fortsatt lider.
Hver historie har flere sider.
Saksøkerne forteller det de mener er Hannahs historie,
men ingenting er så enkelt.
Ingen er utelukkende et offer.
Foreldrene legger skylda på skolen, men skylda kan trygt fordeles.
Dere skal få høre alt. Deretter avgjør dere selv hva dere tror.
Vi sees senere. Ha det.
Hei.
- Så fin du er i dag. - Du også.
- Jeg ser ut som vrakgods. - Det kler deg.
- Alle stirrer på deg. - Det er deg de stirrer på.
Du er pen og trist. Folk liker sånt.
Du går med stokk og har arr. Arrene mine er på innsiden.
Vi havner i helvete for å spøke om det.
Alex, min venn, vi er allerede i helvete. Jeg vil late som om jeg nyter det.
De stirrer mer på deg.
Hvem av oss er mest tragisk?
Be Ryan lage en dum spørreundersøkelse.
- Jeg skal hjelpe deg. - Jeg kan bære mine egne bøker.
Tydeligvis ikke, så la meg få lov. Ikke vær en kødd.
- Velkommen tilbake. - Takk!
Jeg hadde tenkt å spørre dere om brevet mitt.
- Hvilket brev? - Selvmordsbrevet mitt.
- Få det bort! - Det er ikke radioaktivt.
Nei da. Det er bare det at... Vi får ikke snakke om selvmord.
Eller deg. Eller Hannah.
- Ifølge hvem? - Skolen.
De innførte regelen dagen etter at du... Etter den dagen.
Blir du tatt i å snakke om det, vanker det utvisning.
- Det er så skrudd. - Ja.
Faen.
De ser deg i gangen.
Har du Mr. Wood som lærer i første time?
Jeg klarer ikke å snu meg så raskt.
- Hva flykter du fra? - Ingenting.
Hei! Jess, Alex. Velkommen tilbake, dere.
- Skjer'a, Alex? Jess. - Mener du alvor? "Velkommen tilbake"?
Hold opp, Alex. Vi sees etter tredje time.
Jeg tar omveien. Dette blir en bra dag.
Jeg bad deg la være.
De ter seg som om de eier skolen.
Er alt i orden?
De manipulerer deg.
Ja visst.
Folk sprer løgner om deg, og andre tror på dem.
Og du når et punkt hvor...
...løgnene kan være sanne.
Spredte de løgner om Hannah Baker?
Ja, det gjorde de. Hele tiden.
Og ei anna jente jeg kjenner...
Noe hendte henne.
Hun måtte forlate skolen i en periode.
Og i mellomtiden ble ryktet forvrengt.
JESSICA DAVIS LYVER FYLLEHORE! JESSICA = DRITTKJERRING
De vet at Justin anklaget Bryce for å ha voldtatt henne.
Men etter at Justin sluttet og Jessica ikke dukket opp,
skapte Bryce sin egen variant.
Han sa at de hadde sex, og at hun selv ville det, liksom.
Hva? Hvorfor skulle Justin si noe annet?
Jessica følte seg ussel fordi hun var utro mot Justin.
For et jævla rasshøl.
Nå som dere er tilbake, er det kanskje best å...
La det bli med det.
- La oss prøve å komme i gjenge igjen. - Jeg tror ikke det går an.
ET LITE SPØRSMÅL: HVOR R DU?
Ta plass, er dere snille. To minutter.
Ifølge vitneforklaringen tok du bilder av Hannah.
Det stemmer.
Hun ble opprørt. Jeg følte meg råtten.
Men stemmer ikke det at Hannah likte å la seg avfotografere?
- Hva for noe? - Forsvarets bevisgjenstand B.
Tyler...
Tok du disse bildene?
Ja. Ja, det gjorde jeg.
Forekom det før eller etter at Hannah angivelig ble mobbet?
Før, antar jeg.
- Og hvordan kom du til å ta dem? - Jeg... Altså...
Det var første skoledag. Andre året.
Jeg var fotograf for Student Life.
Jeg ville ta uformelle bilder av solbrune elever.
Hei. Får jeg ta et bilde til årboken?
- Faen heller. Greit. - Kult.
Fotballaget. Det ser bra ut, gutter.
Hva? Vis litt respekt, mann.
- Takk. - Det er ille nok at...
- Det er den nye jenta. - Ja. Hannah Baker.
Hun er råsexy.
- Smil, jenter. - Så ekkel du er. Stikk, Tyler.
Til årboken.
Hei. Fyr løs.
- Hva? - Bilde. Av meg og den fastkilte skapdøra.
Ja vel. Greit.
Jeg skal hjelpe deg med skapet.
Jeg heter Hannah.
Jeg så deg på festen til Kat. Den ble vel holdt hjemme hos deg.
- Ja, det stemmer. - Beklager, det er bare... Sånn.
- Tusen takk. - Ingen årsak.
- Og du heter? - Å ja. Tyler.
Kunne du tenke deg å stille opp på en bildeserie?
Ja visst.
Jeg bad henne pynte seg.
Oi. Er ikke det litt voldsomt?
- Diskré sminke er mer elegant. - Jeg skal ta bilder.
På et bordell? Bare ton det ned litt.
Tenk på hva folk vil tro.
Jeg så at hun hadde grått, men jeg visste ikke hvorfor.
Hun trengte ikke sminke uansett.
Hun var så nydelig.
Og hun var så hyggelig mot meg.
Beklager, jeg er ikke kameraklar.
Jo da. Du ser godt ut. Du er klar.
Takk.
Hele poenget er å ta bilde av deg slik du er.
Ja, greit. Kult.
Ja.
Skal vi...?
Jeg lurte på hvorfor hun gråt.
Hvem gjorde henne trist når hun fortjente å være lykkelig?
Ja. Sånn, ja. Stå slik.
Jøye meg. Du ser fantastisk ut.
Takk for at du bidrar.
- Selv takk. - Skulle bare mangle.
Perfekt.
Som sagt viser bildet bare én side av historien.
Etter disse å dømme likte hun å bli fotografert.
Vel, den dagen...
Du nevnte ikke den dagen før. Skjuler du noe annet også?
- Protest. Resonnerende. - Tatt tilbake.
Stemmer det ikke at mobbing ikke forekom som følge av bildene dine?
Nei, det stemmer ikke.
Jeg spredte et bilde av Hannah.
Og Clay Jensen gjorde det mot meg.
Men kan det betegnes som mobbing hvis Hannah nøt oppmerksomheten?
Hun trivdes vel med det den gangen.
Men da Justin og andre spredte det bildet...
Den historien var basert på løgn.
- Står til, Hannah? - Får jeg snakke med deg?
Jeg ville si at jeg var i samme båt.
Jeg ville si at jeg så henne for den hun var.
Hei, Hannah.
Hva er det? Hva vil du?
Jeg ville... Jeg vet at bildet av deg blir spredt rundt...
Ja, det stemmer. Takk.
Jeg ville bare fortelle deg at...
Du er den vakreste jenta her.
Hvis du vil ta flere bilder...
Har du gått fra vettet? Hold deg unna meg.
Jeg visste at jeg hadde tråkket i salaten. Jeg ordlegger meg alltid feil.
Jeg trykket opp de beste bildene i serien.
Hun skulle få se hvor flott hun var,
selv om de andre elevene så på henne som et ludder.
Og jeg ville gi dem til henne i gave.
Men hun var sammen med en gutt.
Og jeg ble pinlig berørt og gjemte meg.
Ha en fin kveld.
Jeg fant frem fotoapparatet så jeg kunne se henne bedre.
Og...
Jeg begynte å ta bilder.
Jeg håpet at bildene ville forklare det jeg så.
Hva så du?
Hannah gjorde vel mer enn å sende meldinger?
- Hva så du? - Hun sendte ikke bare tekstmeldinger.
Hun drev med sexting...
...og viste seg frem.
Til en eller annen fyr.
Og etter alt hun opplevde...
Jeg forstod ikke hvorfor hun gjorde det.
Hvorfor vise frem en så spesiell del av seg selv
til en tilfeldig fyr?
Noen som ikke brød seg om henne, som ikke så hvor unik hun var.
Stemmer ikke det da at Hannah innbød til en reaksjon,
og at hun selv på mange måter er ansvarlig for det som fulgte?
Hviler ikke ansvaret på hennes skuldre?
Hva med deg, Tyler?
Er ikke du ansvarlig for det du har opplevd?
Hei, Clay.
- Hei, Zach. - Var du på tinghuset i morges?
Ja. Jeg orket ikke mer av Tylers løgner, så jeg dro.
Hvordan blir det? Får de vite alt?
Hva faen vet jeg om det?
Når skal du i vitneboksen?
Aldri.
Hva? Hvorfor ble jeg innkalt og ikke du?
Jeg vet ikke og bryr meg ikke.
Hvordan er det mulig?
Jeg bryr meg om kjæresten min og karakterene. Det holder i massevis.
Kan du bli spurt om hva som helst under ed?
Du stjal en lapp, du voldtok ingen. Hva har du å frykte?
Og kassettene? Hva med båndet du tok opp?
Hvorfor er du venn med Bryce? Hva har han på deg?
Jeg er ikke venn med Bryce. Jeg... Vi spiller på samme baseballag.
Og jeg håpet at rettssaken ikke skulle ødelegge alles liv.
Vel, nå er det for sent.
Det går tross alt ikke begge veier.
Du har de som blir såret, og de som sårer.
A-LAGSMESTRENE
Mr. Walker.
Jeg lurte på om jeg kunne få et ord med deg.
Jeg er litt opptatt, Mr. Porter.
Jeg kan vente. Frisyren ser bra ut. Kom deg til timen.
Hva skjer?
Jessica Davis er tilbake på skolen.
Jeg holder øye med deg.
Du og et dusin collegespeidere. Hva har det med Jessica å gjøre?
Hør på meg, din lille dritt.
Jeg vet alt jeg trenger å vite om deg.
Om du nærmer deg jenta, eller så mye som ser på henne,
spolerer jeg livet ditt.
Du kan ikke snakke slik til meg.
Nei da.
Jeg sjekket bare hvordan det går med deg.
Jeg tenkte at du kanskje var litt opprørt med tanke på rettssaken.
- Du har mer å tape enn jeg. - Har jeg?
Det får vi se på.
Hvordan har dagen vært så langt? Ikke helt topp?
Du nevnte ikke at jeg er fredløs.
- Hva? Du er ikke det. - Det er ikke lov å snakke om meg.
Eller at jeg prøvde å begå selvmord.
- Fy søren. Er det sant? - Ja.
Jeg lytter ikke til morgenkunngjørelser.
Ikke lærere eller folk heller.
Var det noe du lurte på?
Ja. Hørte du at jeg etterlot meg et selvmordsbrev?
- Ja. - Hvorfor fortalte du det ikke?
Vel, jeg tenkte ikke at det er noe du diskuterer
med en som er i restitusjon etter selvmordsforsøket.
Hva tror du jeg mente med dette?
Har du det med deg?
Jeg kan ikke bli utvist for å snakke om meg selv.
"Jeg kunne forhindret det."
Hva mener jeg med det? Forhindret hva?
Jeg...
Vet ikke. Altså...
Du tenkte vel at du kunne stanset Hannah.
Vi hadde alle dårlig samvittighet.
Det er ikke det.
Det ligger noe mer bak.
Ingen liker den typen oppmerksomhet hun fikk.
Og som jeg fikk.
Eller som jeg vil få straks jeg forlater tinghuset
og må dra tilbake til skolen der ingen ivaretar oss.
- Hva faen? - Jeg har aldri rørt deg.
Så jeg folk kødde med deg, fikk jeg dem til å holde opp.
Hvorfor snakke om meg i retten?
Herregud, hvordan vet du om det? Har Clay sagt noe?
Glem det. Hvorfor plapret du?
Mørkeromstrusselen skremte meg ikke.
Trussel?
Jeg driter i om du kødder med meg. Du skal få svi.
Mr. Walker?
Hvis Bryce plager deg igjen, ber jeg deg komme til meg.
Jeg vil se deg i den nye spesialklassen.
- Nei. - Jeg spurte ikke.
Foreldrene dine sa ja. Fra i morgen av.
Hannah stilte opp på sexy bilder,
men det gjør ikke henne medskyldig.
Ett bilde forteller ikke hele historien.
HANNAH VAR IKKE DEN ENESTE
Clay.
Hei, Tony.
Hva faen? Du sa at de gikk for et forlik.
- Vi trodde det. - Jeg har blitt innkalt som vitne.
Ingen grunn til bekymring.
Baker vet du gjorde det Hannah bad om.
Det var ikke Baker som innkalte meg, men skolen. Hvorfor?
Vet ikke.
Ifølge mamma innkaller partene den de antar vil støtte deres forklaring.
Er jeg en del av skolens forklaring?
- Du har ikke gjort noe galt. - Du vet ikke om alt jeg har gjort.
Du, Tony.
Hva...
Hva vet du om Scott Reed?
Baseballspilleren?
At han spiller baseball og er Bryces venn.
Hvorfor spør du?
Ikke tenk på det.
Ok.
Delstaten vår legger vekt på "bekreftet samtykke".
Det vil si at du må få en bekreftelse
fra seksualpartneren din før dere har samleie.
Taushet eller mangel på motstand er ikke et samtykke.
Samtykke må gis i form av ord eller handling.
Teller et hyl?
Vil du spille komiker, Mr. Reed?
Eller spille baseball i år?
Jeg kan gi deg fritak ut året.
Det var det jeg trodde.
Da så.
Bekreftet samtykke, altså.
Hei.
Hva vil du?
Fint å se deg også.
Unnskyld. "Hei, Ryan. Står til? Sier du det? For en dritt han er.
Slå opp med ham. Du fortjener bedre." Glemte jeg noe?
Jeg har blitt innkalt som vitne i rettssaken.
Jaha.
Jeg også, men vi får ikke snakke om det.
Vær så god.
Alt hun skrev om den dagen.
Alt sammen.
Jeg sier ikke noe...
...som vil skade deg. Jeg lover.
Tusen takk.
Bilder bærer på hemmeligheter, lik mennesker.
...fire, fem, seks, sju, åtte.
Én, to, tre, fire, fem, seks...
- Hei, Jessica! - Går det bra?
- Så fin du er. - Det går fint. Takk.
- Jeg savnet deg. - Likeså.
- Jess! - Hei, Chlöe.
Godt å ha deg tilbake, Jess!
Nå får du også øvd på trinnene til sommerkonkurransene.
- Jeg vil at du skal stå på toppen. - Hva?
- Jeg skulle jo... - Du har kroppen og fokuset.
Det er riktignok hardt arbeid, men du er vel klar for det?
Helt klart. Jeg er klar.
Greit. Da stiller vi oss opp.
Rutinen er ny, så bare se på oss først.
Ja, greit.
Greit, Walker. Vi tar en slider til.
Ja, skjerp dere nå. Snakk ut.
Fem, seks, sju, åtte. Én, to, tre, fire...
- Er alt i orden? - Klart det. Hvorfor spør du?
Jeg har løpt etter tre baller. Nok sprint for i dag.
Ja visst. Brytningen er ikke banebrytende.
Én, to, tre, løft, fem, seks, sju, åtte...
- Én, to, tre... - Det er greit. Du klarer dette.
Kan du kaste en ordentlig ball?
Jeg står og plukker gress.
Jeg skal droppe vitsene om klåfingrede meksikanere.
Kom igjen, Walker. Indre bane prøver seg på en vits.
- Like umorsomme som vanlig. - Du digger oss.
Siste slagmann, Walker.
Legg is på armen.
...klar, én... tre,
opp, fem, seks, sju...
Kan faren din ta oss på fersken?
- Han holder seg stort sett unna. - Ja vel.
Men han liker deg.
Ja, vi snakket mye sammen de første ukene jeg besøkte deg.
- Hva tok du med? - Vel, altså...
Cool Ranch-Doritos.
- Sour Patch Kids. - Så jævla fantastisk.
Er dette faktisk ulovlig?
Ja. Jeg får bare lov av mamma å spise økologiske, makrobiotiske fullkornsgreier.
Det smaker så godt. Vil du ha?
Ja, men jeg bør vaske hendene.
Den traff der.
Kulen traff veggen der.
Jeg hadde aldri skutt med en slik pistol før.
Den var tyngre enn jeg var vant til, så jeg rykket til.
Kulen gjennomboret hodet mitt før den traff veggen.
De sa iallfall så.
Husker du ikke?
Nei, og ingenting av det som hendte måneden før heller.
Ikke kassettene heller?
Jeg vet om dem.
Jeg vet vi gjorde noe jævlig...
Jeg husker ikke å ha hørt på dem.
Jeg tok bilder av deg...
...da du lå i koma.
Hvorfor det?
Jeg visste at du ville klare deg.
Jeg ville dokumentere
hvor langt du måtte gå.
Unnskyld. Jeg...
Det gjør meg ingenting.
Får jeg se dem?
En gang?
Ja da.
Salgsboden er snart ferdig.
Etterpå står gjerdet langs ytterfeltet for tur.
Poengtavla plasseres der, linjene males på nytt.
Alt skal stå klart innen torsdag.
Ok.
Og navnet?
Det står på toppen av poengtavla,
over reservebenkene og på salgsboden.
- Tavlene er på plass. - Vi tror ikke at rettssaken...
Den skaper vel ikke unødige distraksjoner?
Nei da. Vi gjør alt for å begrense omfanget.
- Vi verner om elevene. - Det er godt.
Hva med laget?
Til tross for Jeff Atkins' tragiske dødsfall,
ryktes det at laget ikke har vært bedre på årevis. Selv ikke siden din tid.
Hei, pappa.
Er armen bra?
Hundre prosent.
Ja vel.
Vi sees. Ha det.
- Hei, Bethany, - Stopp.
Fyren ble knust.
Hei, Jess. Jessica.
- Vent litt, Jess. - Hei.
- Hei. Velkommen tilbake. - Takk.
Hvordan går det? Bra?
- Ja da. Jeg har det bra. - Bra.
Godt å se deg. Vi savnet deg. Troppen har definitivt det.
- Vel, nå er jeg tilbake. - Kult.
Skal vi gå ut en gang? Ta igjen det tapte?
- Gå ut sammen? - Ja.
Samme det. Jeg er sent ute til middagen.
Ja vel.
- Hei, pus. - Hei.
Takk for invitasjonen.
Det er fint med litt selskap.
Doubletree serverer gratis vin om kvelden, men der vrimler det av forretningsmenn.
- Jeg er glad for at du ikke er lei meg. - Aldri i verden.
Det var en bra dag, Olivia.
Tyler var troverdig,
og juryen vil huske mobbingen mer enn noe annet.
Hva har du der?
Jeg bad Dennis sende meg
noe av materialet som ble fremvist i dag.
Jeg likte alltid disse bildene så godt.
Det er et vakkert bilde.
Det er ikke din beste side.
Det er fint.
Nei, for mye hake.
Ikke tenk på det. Jeg sletter alle.
Jeg vil aldri bli fotografert igjen.
Hvorfor ikke?
Bilder kan brukes mot deg og hjemsøke deg til evig tid.
Kjære Hannah, fælt så dramatisk du er.
Hvorfor kalte jeg ikke henne vakker? Hvorfor sa jeg ikke at hun var perfekt?
Det gjorde du, Olivia. Det vet jeg. Utallige ganger.
Jeg vet ikke om jeg gjorde det. Kanskje sa jeg det ikke ofte nok...
Eller ikke på rett måte.
Hver morgen fortalte jeg Tessa at hun var verdens vakreste.
Så gikk hun på skolen hvor hun ble kalt "stygg",
"udugelig" og "ludder".
Og hun trodde på dem, ikke meg.
Er det slik det skal bli?
At de maler et bilde av ei jente jeg ikke engang drar kjensel på?
Ja.
Men du må utvise styrke.
Du kjente Hannah best.
Kanskje ikke?
Jeg visste ikke hvem som tok bildene.
Eller at hun ble forfulgt. Hva annet visste jeg ikke?
Du vet hvor unik hun var,
og at skolen lot henne bli revet fra deg.
Du har bilder av Hannah.
Du tolker dem på din egen måte. Hva vet vel du?
Et bilde betyr ikke at du vet hva som er sant.
Hvorfor lyve om Hannah?
Jeg løy ikke.
Tror du hun ville drevet med sexting?
Jeg vet ikke, men det er sant.
Med hvem da?
- Jeg er ikke redd deg. - Hva mener du?
- Mørkerommet i går? - Hva med det?
- Noen vil ha meg til å tie. - Ikke jeg.
Da går de nok etter deg også.
Det driter vel jeg i. Hvem skrev hun til?
Jeg vet ikke.
Glem det.
Hun var ikke så perfekt som du trodde.
Andre vet det nok også.
Stilige farger.
Walplex har låst inne spraymalingen, så jeg knabbet den fra True Value.
Herlig at Walplex låser inne spraymaling, men ikke ammunisjon.
Kan vi...?
Kan vi prøve den greia på nytt?
Ja. Vi gjør "den greia".
Herregud!
Clay!
Unnskyld. Jeg vet ikke helt hva som skjedde der.
Det går bra.
Herregud, du skjelver jo. Hva er galt?
Ingenting. Det går bra.
Greit. Du, Clay?
Det ordner seg, det vet du vel? Du klarer deg fint.
Ja, jeg vet det. Altså, jeg vet ikke... Jeg mener...
Hold kjeft og kle av deg.
Hva i helvete?
Hva feiler det deg i kveld?
Jeg klarer det ikke.
- Du sa at du elsker meg. - Jeg...
Hør her, det gjør jeg. Virkelig.
Du vil ikke berøre meg eller noe annet.
Det er ikke slik. Jeg vil det.
Men ikke i kveld.
Greit.
Da ser jeg deg i morgen.
Var du ikke der, vet du ikke hva som hendte.
Tony, Lytt til kassettene, er du snill.
Du vet hva som må til. Jeg vet at du ikke røper noe.
Du skylder meg en tjeneste. Hannah.
Vi ber om fritak på medisinsk grunnlag. Standall-gutten må kanskje ikke vitne.
- Pappa. - Vennen min...
Mamma og jeg liker ikke dette.
Vi leste om Tyler. De kan grille deg om hva som helst.
Men jeg må gjøre det.
For Hannahs del.
Ja vel. Vi diskuterer det i morgen tidlig.
Få deg litt søvn.
INNKALLELSE TIL PERSONLIG VITNEPROV I RETTEN ELLER VED HØRING
LUDDER
Et bilde betyr ikke at du kjenner til hele historien.
HANNAH VAR IKKE DEN ENESTE
Hva skal du gjøre med det?
Snakker du også nå?
Tydeligvis.
Jaha.
Ved behov for å finne krisehjelp, gå til 13ReasonsWhy.Info.
Tekst: Marianne Heggernes